armvectores/hy_wikipedia_2023 huggingface dataset:
Վերա Ալեքսանդրովա (պարուհի)

Վերա Ալեքսանդրովա (ի ծնե՝ Լոկման, սեպտեմբերի 8, 1893(1893-09-08), Ռիգա, Ռուսական կայսրություն - նոյեմբերի 1, 1968(1968-11-01), Սիգտունա, Sigtuna city municipality, Ստոկհոլմի լեն, Շվեդիա), ռուսական ծագմամբ շվեդ բալետի պարուհի և պարուսույց։ Հայտնի է նաև որպես գրող և բանաստեղծուհի։


== Կենսագրություն ==
Վերա Ալեքսանդրովան ծնվել է 1893 թվականի սեպտեմբերի 8-ին Մոսկվայում (այլ աղբյուրների համաձայն՝ Ռիգայում): 1918 թվականին ավարտել է Մոսկվայի ֆիլհարմոնիայի ընկերության երաժշտական և դրամատիկական ուսումնարանը, որտեղ մասնագիտացել է բալետի և դրամատիկական արվեստի բնագավառում։ 1917 թվականի հեղափոխությունից հետո Վերան մեկնել է Տալլին, որտեղ դարձել է Օպերայի և բալետի թատրոնի պարուհի և պարուսույց։ 1923 թվականին ամուսնացել է շվեդ ճարտարագետ Էռնստ Գյոստու Լունդկվիստի հետ և նրա հետ տեղափոխվել Գյոթեբորգ, որտեղ հիմնել է բալետի դպրոց երեխաների և մեծահասակների համար։ 1926 թվականին բնակություն է հաստատել Ստոկհոլմում, որտեղ շարունակել է մանկավարժական գործունեությունը։ 1920-1930-ականներին Վերա Ալեքսանդրովայի դպրոցը մեծ ժողովրդականություն է վայելել, այնտեղ դասավանդել են ինչպես բալետի արվեստ, այնպես էլ այն ժամանակ մոդայիկ «ազատ պար»։ Նա ինքն էլ է մասնակցել բալետի բեմականացումներին և, բացի այդ, գրել է բալետային գրախոսականներ շվեդերենով, մասնավորապես Scenen ամսագրի համար։ 
Այսեդորա Դունկանի գաղափարները ազատ պարի և կանանց ազատագրման մասին մեծ ազդեցություն են ունեցել Վերա Ալեքսանդրովայի վրա։ Նա հավատում էր, որ պարի օգնությամբ կարելի է յուրաքանչյուր մարդու, հատկապես երեխաների մեջ արթնացնել և զարգացնել գեղարվեստական սկզբունքները։ Ալեքսանդրովայի աշակերտներից շատերը հետագայում դարձան հայտնի պարողներ, պարուսույցներ և պարի ուսուցիչներ, այդ թվում` Բիրգիտ Կուլբերգը, Մարթա Տորենը, Էլզա-Մարիանա ֆոն Ռոզենը, Իվո Կրամերը և Եվա Դալգրենը։ Մի քանի տարի Ալեքսանդրովայի դպրոցում սովորել էր լուսանկարիչ Աննա Ռիվկին-Բրիկը, որը ոտքի վնասվածքի պատճառով թողել էր բալետը։ 
1937 թվականին Վերա Ալեքսանդրովան երկրորդ անգամ ամուսնացավ գրող Պեդեր Շյոգրենի հետ։ Հարսանիքը տեղի է ունեցել 1937 թվականի հունիսի 19-ին Ստոկհոլմի Էնգելբրեկտ եկեղեցում։ Այդ ժամանակահատվածում նա նաև սկսեց գրել և հրատարակել «Katedralen i berget» (1941) քնարական մանրանկարների ժողովածուն, որը արժանացավ քննադատների դրական գնահատանքին։ 1940-ական թվականներին Վերա Ալեքսանդրովան, Գերտա Սվենսոնի նախաձեռնությամբ, ռիթմիկ մարմնամարզություն էր դասավանդում Ստոկհոլմի ծխախոտի գործարանի բանվորներին։ Հետագայում նա այս փորձի վառ և բանաստեղծական նկարագրությունը ներկայացրեց 1944 թվականին լույս տեսած իր «Maskinen och blomman» գրքում։ Նույն թվականին լույս տեսավ նրա պոեզիայի մեկ այլ՝ «Femina sum» ժողովածուն։ Բացի այդ, Վերա Ալեքսանդրովան մոտ էր կրոնի թեմային, ինչը նույնպես արտացոլվեց նրա աշխատանքում, մասնավորապես, «Skogen Stockholm» գրքում (1945)։ Ի սկզբանե դաստիարակված լինելով Ուղղափառ հավատքով, նա հետագայում ընդունեց կաթոլիկություն։ 1949 և 1950 թվականներին լույս տեսան նրա ինքնակենսագրական երկու վեպերը ՝ Sandal och sidensko և Tr andduvor i parken, որոնք պատմում էին Ռուսաստանում նրա մանկության և երիտասարդության մասին։
Վերա Ալեքսանդրովան մահացել է Սիգտունում 1968 թվականին և թաղված է Ստոկհոլմի Հյուսիսային գերեզմանատանը։


== Ծանոթագրություններ ==
(5810) 1988 EN

(5810) 1988 EN, աստերոիդ աստերոիդների հիմնական գոտում։ Հայտնաբերվել է 1988 թվականի մարտի 10-ին Յոսիակի Օշիմայի կողմից Գեկկոյում։
Միջին հեռավորությունը Արեգակից կազմում է 2,434959 ա. մ., առավելագույնը մոտենում է 1,8788 ա. մ. հեռավորության վրա և հեռանում 2,9911 ա. մ.։ Արեգակի շուրջ մեկ ամբողջական պտույտ է կատարում 1387,83 երկրային օրվա ընթացքում, իր ուղեծրով շարժվելով միջինում 0,259398 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5810) 1988 EN աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոնչինցի (այլ կիրառումներ)

Մոնչինցի, կարող է վերաբերել՝

Մոնչինցի - գյուղ, Ուկրաինայի Խմելնիցկիի մարզի Կրասիլովի շրջանում
Մոնչինցի - գյուղ, Ուկրաինայի Վիննիցայի մարզի Կալինովկայի շրջանում
Լոսիմյաե

Լոսիմյաե (էստ․՝ Lossimäe), գյուղ Էստոնիայի Տարտումաա նահանգի Ռինգու շրջանում։
2011 թվականի տվյալներով գյուղում բնակվում էր 116 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նովոռոսիյսկի Ամերբեկյանի անվան քաղաքային դրամատիկական թատրոն

Նովոռոսիյսկի Ամերբեկյանի անվան քաղաքային դրամատիկական թատրոն (ռուս.՝ Новороссийский муниципальный драматический театр им. Амербекяна), թատրոն Ռուսաստանի Կրասնոդարի երկրամասի Նովոռոսիյսկ քաղաքում։ Մինչև 2014 թվականը թատրոնն ունեցել է սիրողական կարգավիճակ և կոչվել է Նովոռոսիյսկի ժողովրդական դրամատիկական թատրոն։


== Թատրոնի պատմություն ==
Թատրոնը ստեղծվել է 1959 թվականին Լենինի անվան մշակույթի և հանգստի զբոսայգու և նավահանգստի սառնարանի ակումբի սիրողական թատերական խմբակների միաձուլումով։ Այն ղեկավարել է դերասանուհի Վերա Անատոլևնա Կորչանը։ Թատրոնի առաջին բեմադրությունը եղել է «Անձնականի մասին» ներկայացումը ըստ Վ. Ի. Պիստոլենկոյի պիեսի։ Մոտավորապես նույն ժամանակ Նովոռոսիյսկի կենտրոնում կառուցվել է թատերական պալատ, որը տեղավորել է մոտ 900 հանդիսատես, որում և հիմնավորվել է նոր թատերախումբը (պրոֆեսիոնալ թատերական կոլեկտիվներ քաղաքում չկային)։ Շուտով ինքնագործ թատրոնն արժանացել է ժողովրդականի կոչման։
1960-ական թվականների կեսերին թատրոնը գլխավորել է նոր ռեժիսոր՝ Պավել Եգորովիչ Շիրշովը։ 1965 թվականին նրա բեմադրած «Հրացանով մարդը» ներկայացումը (ըստ Ն. Պոգոդինի պիեսի) ՌԽՖՍՀ ժողովրդական թատրոնների երկրորդ ստուգատեսի շրջանակներում ցուցադրվել է Մոսկվայում՝ Կրեմլի թատրոնի բեմում։
1967-1999 թվականներին թատրոնը ղեկավարել է պրոֆեսիոնալ ռեժիսոր Վլադիմիր Պետրովիչ Ամերբեկյանը (1929-1999)։ Նրա իրավահաջորդը դարձել է դերասան և ռեժիսոր Եվգենի Կուշպելը։
2014 թվականի վերջին թատրոնը ձեռք է բերել պրոֆեսիոնալ կարգավիճակ, ինչը, ըստ թատրոնի ղեկավար Ե. Կուշպելի, հանգեցնում է համապատասխան թատերախմբի ձևավորմանը և կօգնի արագացնելու սեփական շենք ձեռք բերելու գործընթացը (ներկայիս պալատում տեղակայված է մի քանի ստեղծագործական կոլեկտիվ)։


== Խաղացանկ ==
Ու. Շեքսպիր «Կամակոր կնոջ սանձահարումը» (բեմադրող ռեժիսոր՝ Եվգենի Կուշպել), առաջնախաղը՝ հոկտեմբեր, 2008 թ.
Գ. Գորին «Քին Չորրորդ» (բեմադրող ռեժիսոր՝ Անատոլի Նիլով)
Ռացեր և Կոնստանտինով «Հարսնացուն Իմերեթիայից» (բեմադրող ռեժիսոր՝ Եվգենի Կուշպել)
Յ. Պոլյակով «Հոմո Էրեկտուս, կամ Կանանց փոխանակում» (բեմադրող ռեժիսոր՝ Եվգենի Կուշպել)
Լ. Զորին «Վարշավյան մեղեդի» (բեմադրող ռեժիսոր՝ Եվգենի Կուշպել), առաջնախաղը՝  օգոստոս, 2009 թ.
Ա. Մարկով «Խաղալիքներ» (բեմադրող ռեժիսոր՝ Սերգեյ Բլուդով)
Ռ. Կունի «Վատ տղաները» (բեմադրող ռեժիսոր՝ Սերգեյ Բլուդով), առաջնախաղը՝ հունիս, 2009 թ.
Գ. Գորին «Մնաս բարով, կոնֆերանսիե» (բեմադրող ռեժիսոր՝ Եվգենի Կուշպել), առաջնախաղը՝  ապրիլ, 2010 թ.
Մ. Լադո «Շատ պարզ պատմություն» (բեմադրող ռեժիսոր՝ Սերգեյ Բլուդով), առաջնախաղը՝ ապրիլ, 2011 թ.
«Տարօրինակ տիկին Սևիջը» (բեմադրող ռեժիսոր՝ Եվգենի Կուշպել), առաջնախաղը՝  դեկտեմբեր, 2011 թ.
Ս. Սերգիենկո «Ապակու հետևում» (բեմադրող ռեժիսոր՝ Սերգեյ Բլուդով), 2013 թ.
Ն. Կոլյադա «Բաբա Շանել» (բեմադրող ռեժիսոր՝ Եվգենի Կուշպել), 2014 թ.


== Ծանոթագրություններ ==


== Արտաքին հղումներ ==
Նովոռոսիյսկի քաղաքային դրամատիկական թատրոնի կայքը Archived 2017-03-31 at the Wayback Machine.
Ֆրեդի Քուին

Ֆրեդի Քուին (գերմ.՝ Freddy Quinn), կամ Ֆրեդի Յոգեն Հելմուտ Մանֆրեդ Նիդլ, սեպտեմբերի 27, 1931(1931-09-27), Վիեննա, Առաջին Ավստրիական Հանրապետություն, Պուլա, Իստրիա, Խորվաթիա և Հարդեգ, Hollabrunn District, Ստորին Ավստրիա, Ավստրիա), ավստրիացի երգիչ, վոկալիստ, կիթառահար։ Ներկայացրել է Գերմանիան առաջին՝ Եվրատեսիլ 1956 երգի մրցույթում «So Geht Das Jede Nacht» երգով։


== Ծանոթագրություններ ==
Ջոնա Բոբո

Ջոնա Բոբո (անգլ.՝ Jonah Bobo, հունվարի 24, 1997(1997-01-24), Նյու Յորք շրջան, Նյու Յորք, Նյու Յորք, ԱՄՆ), ամերիկացի դերասան։ Նրա կերտած կերպարներից նշանակալի են «Զատուրա» ֆիլմում Դեննիի և «Խելագար, հիմար սեր» ֆիլմում Ռոբբիի դերերը։


== Կենսագրություն ==
Բոբոն ծնվել է Նյու Յորքում գտնվող Ռուզվելտի կղզում և դաստիարակվել է օրթոդոքս հրեական ընտանիքում։ Նրա նախատատ Սալյա Բոբոն եղել է ձեռնարկատիրուհի և մարդասեր։
Նրա առաջին դերը եղել է 2004 թվականին «Աշխարհի լավագույն գողը» ֆիլմում։ Նույն տարում նա նկարահանվել է «Խելագարները» դրամայում Քրիստոֆեր Ուոքենի և Ջոշ Լուկասի հետ՝ մարմնավորելով ընտանիքի 4 ժառանգորդներից կրտսերին։ Հետագայում Ջոնն ընտրվեց «Զատուրա» ֆանտաստիկ ֆիլմում խաղալու համար։ Բոբոն հնչյունավորել է «Երևակայամոլներ» մուլտսերիալի և «Աղվեսն ու որսաշունը 2» մուլտֆիլմի հերոսներին։
Բոբոյի հաջորդ դերը եղել է «Անկախ կյանք» ֆիլմում, որը թողարկվել է 2006 թվականի հունիսի 28-ին։ Բոբոն «Շնչահեղձություն» ֆիլմում խաղացել է երիտասարդ Վիկտոր Մանչինիի դերը, որը Չակ Պալանիկի համանուն վեպի էկրանավորոմն է։ Նա նաև հայտնվել է «Ստուդիա 30» հեռուստասերիալում՝ պապարացի Իթանայի դերում, և «Հարգելի բժիշկ» հեռուստասերիալում։ Ջոնան խաղացել է «Seussical Jr.» թատերական ներկայացումում։ 2011 թվականին գլխավոր դերով ներկայացել է «Խելագար, հիմար սեր» ֆիլմում։
Բոբոն նվագում է կիթառ և «The Bonnie Situation» խմբի վոկալիստն է։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==
Եսինկա

Եսինկա (ռուս.՝ Есинка), գյուղ Ռուսաստանի Տվերի մարզի Ռժևսկի շրջանի կազմում։
Բնակչությունը 2008 թվականին գրանցված տվյալներով կազմում էր 1154 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օկտյաբրսկի շրջան (Ռոստովի մարզ)

Անվան այլ կիրառումների համար տե՛ս՝ Օկտյաբրսկի շրջան (այլ կիրառումներ)
Օկտյաբրսկի շրջան (ռուս.՝ Октябрьский район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Կամենոլոմնի ավանը՝ Դոնի Ռոստովից 60 կմ հեռավորության վրա։ Տարածքը կազմում է 1998,7 կմ², բնակչությունը՝ 72,7 հզ (2009 թ. տվյալներով)։ Շրջանի մեջ է մտնում 1 քաղաքային և 11 գյուղական համայնք։
Պոլոխովո

Պոլոխովո (ռուս.՝ Полохово), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 24 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փշապոչ

Փշապոչ (լատ.՝ Uromastyx), մողեսների տեսակ ագամաների ընտանիքից։  
Խոշոր մողեսներ են` 75 սմ երկարությամբ։ Գլուխը կարճ է և տափակ։ Իրանը ցածր է և երկար։ Ոտքերը խոշոր են։ Պոչը կարճ է, հարթ, վերևից ծածկված է փշերով, որոնք կազմում են լայնակի շարքեր։
Այդ ցեղի տեսակները անապատի բնակիչներ են, տարածված են Հյուսիսային Աֆրիկայում, Մոտ և Միջին Արևելքում` մինչ հարավային Պակիստան և Հնդկաստանի սահմանակից շրջաններ։     


== Դասակարգում ==
2018 թվականի մայիսի տվյալներով ցեղը ներառում է 15 տեսակ`Uromastyx acanthinura` Աֆրիկական փշապոչ
Uromastyx aegyptia` Սովորական փշապոչ կամ էլ դաբբ
Uromastyx alfredschmidti
Uromastyx benti
Uromastyx dispar
Uromastyx geyri
Uromastyx macfadyeni` Փշապոչ Մակֆեդիենա
Uromastyx nigriventris
Uromastyx occidentalis
Uromastyx ocellata
Uromastyx ornata` Զարդարված Փշապոչ
Uromastyx princeps
Uromastyx shobraki
Uromastyx thomasi
Uromastyx yemenensis2009 թվականին 3 արևմտյան տեսակներ առանձնացրել են Saara ցեղատեսակներում`

Saara asmussi
Saara hardwickii` Հնդկական Փշապոչ
Saara loricata` Վահանային Փշապոչ


== Պատկերասրահ ==

		
		
		
		
		
		
		


== Ծանոթագրություններ ==
Վյազովկա (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՎյազովկաՎյազովկա (ռուս.՝ Вязовка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուսբիքա

Լուսբիքա, հայկական իգական անուն։ Առաջացել է հայերեն լույս և թաթարերեն bika՝ «տիկին» բառերից։ Համապատասխանում է թաթարերեն Նյուրպիքե անվանը, որը կազմված է արաբերեն nūr՝ լույս և թաթարերեն bika բառերից։ Լուսպիքե ձևով հիշատակված է 1695 թվականին։ Քիչ գործածական անձնանուն է։


== Ծանոթագրություններ ==
À Tout le Monde

À Tout le Monde, երգ՝ ստեղծված ամերիկյան ծանր մետալ Մեգադեթ խմբի կողմից։ Ներառվել է 1994 թվականի Youthanasia ստուդիային ալբոմի մեջ։ Որպես սինգլ՝ այն թողարկվել է 1995 թվականին Capitol Records-ում։ Երգը ավելի ուշ վերաստեղծվել է "À Tout le Monde (Set Me Free)" անունով։ Այդ տարբերակում երգում էր Քրիստինա Սկաբբիան՝ Լակունա Կոյլ խմբից և այն ներառվել է 2007 թվականի United Abominations ալբոմում։


== Երաժշտությունը և բառերը ==
«A Tout le Monde» երգիտեսահոլովակը արգելվելէ MTV-ի կողմից, քանի որ համարվել է ինքնասպանության դրդող։ Ինչևէ, 1994 թվականին անցկացված հարցազրույցում Մեգադեթի առաջնորդ Դեյվ Մասթեյնը նշել է․


== Անվանում ==
«À tout le monde»-ն ֆրանսերեն արտահայտություն է, որ նշանակում է «ամբողջ աշխարհին» կամ «բոլորին»։ Երգի կրկներգը՝ «à tout le monde, à tous mes amis, je vous aime, je dois partir», նշանակում է «Բոլորին՝ բոլոր ընկերներիս, ես ձեզ սիրում եմ,, ես ստիպված եմ լքել։» Երգի օրիգինալ թողարկվել է ծանր ակցենտով՝ àտառով, որ բոլոր տողերի սկզբում է դրված։ Այս տարբերակ օգտագործվել է 2007 թվականին։


== 2007 թվականի տարբերակը ==
Երգը վերաստեղծվել է 2007 թվականին United Abomiations ալբոմում՝ À Tout le Monde (Set Me Free) վերնագրով՝ Քրիստինա Սկաբբիայի հետ դուետով։ Նոր տարբերակը մի փոքր ավելի արգ է, իսկ կիթառի ոոն կատարվում է Գլեն Դրովերի կողմից և 4 տակտով ավելի երկար է, քան օրիգինալը։


=== Ընդունելություն ===
2007 թվականի հունիսի 11-ին երգի տեսահոլովակը հաղթեց իր տասնվեցերորդ հաղթանակը L'Ultime Combat des Clips մրցույթում։


== Երգացանկ ==


== Կազմ ==
Youthanasia ալբոմի տարբերակ

Դեյվ Մասթեյն՝ վոկալիստ, կիթառահար
Մարթի Ֆրիդմեն՝ կիթառահար
Դեյվիդ Էլլեֆսոն՝ բասս կիթառահար
Նիկ Մենզա՝ հարվածային գործիքներUnited Abomination ալբոմի տարբերակ

Դեյվ Մասթեյն՝ վոկալիստ, կիթառահար
Գլեն Դրովեր՝ կիթառահար
Ջեյմս ԼոՄենզո՝ բասս կիթառահար
Սոն Դրովեր՝ հարվածային գործիքներ
Քրիստինա Սկաբբիա՝ վոկալ


== Ծանոթագրություններ ==
Աղվեսի որսորդը (ֆիլմ)

Աղվեսի որսորդը (անգլ.՝ Foxcatcher), 2014 թվականի արտադրության ամերիկյան կենսագրական սպորտային դրամա։ Ֆիլմը բեմադրվել է Էրիկ Մաքս Ֆրուի և Դեն Ֆութերմանի կողմից Մարկ Շուլցի գրած «Աղվեսի որսորդը. Իմ եղբոր սպանության իրական պատմությունը, Ջոն Դյուպոնի խելագարությունը և օլիմպիական ոսկե մեդալի փնտրտուքները» (անգլ.՝ "Foxcatcher: The True Story of My Brother's Murder, John du Pont's Madness, and the Quest for Olympic Gold") ինքնակենսագրական հուշագրության հիման վրա։
Ֆիլմի ռեժիսորը Բենեթ Միլերն է։ Ֆիլմի գլխավոր դերակատարներն են Սթիվ Քերոլը, Չաննինգ Տատումը, Մարկ Ռուֆալոն և Վանեսա Ռեդգրեյվը։
«Աղվեսի որսորդը» ֆիլմի պրեմիերան կայացել է 2014 թվականի մայիսի 19-ին` 67-րդ Կանի կինոփառատոնի ժամանակ, որտեղ այն նոմինացվել էր «Ոսկե Արմավենու Ճյուղի» (Palme d’Or) համար, իսկ Միլլերը արժանացել է լավագույն ռեժիսորի կոչմանը։ Այն նոմինացվել է նաև 72-րդ Ոսկե Գլոբուսի մրցանակաբաշխությանը 3 տարբեր անվանակարգերում (լավագույն ֆիլմ (դրամա))։ Ամերիկյան կինոակադեմիայի «Օսկարի» 87-րդ մրցանակաբաշխությանը «Աղվեսի որսորդը» ֆիլմը նոմինացվել է 5 տարբեր անվանակարգերում («Մոլեգնություն», «Ինտերստելար» և «Ամեն ինչի տեսություն» ֆիլմերի հետ համատեղ)` լավագույն դերասան, երկրորդ պլանի լավագույն դերասան և լավագույն ռեժիսոր։ 2008 թվականից սկսած՝ այս ֆիլմը առաջինն էր, որ չի առաջադրվել լավագույն ֆիլմ անվանակարգում, բայց միևնույն ժամանակ առաջադրվել է լավագույն ռեժիսոր անվանակարգում (այդպիսի դեպք էր պատահել նաև Ջուլիան Շնաբելի «Սկաֆանդրը և թիթեռը» ֆիլմի հետ)։


== Սյուժե ==
Ֆիլմի հիմքում ընկած է իրական պատմություն։ Ֆիլմը պատմում է մուլտիմիլիոնատեր և սեփական ըմբշամարտի «Foxcatcher» («Աղվեսի որսորդը») թիմն ունեցող Ջոն Դյուպոնի և նրա սան՝ պատվախնդիր Մարկ Շուլցի հարաբերությունների մասին։


== Դերերում ==


== Արձագանք ==
Ֆիլմը հիմնականում արժանացել է քննադատների բարձր գնահատականներին։ Rotten Tomatoes կայքում ֆիլմն ունի 179 արձագանքների վրա հիմնված 87 % վարկանիշ։ Կանի կինոփառատոնին ցուցադրվելուց հետո կինոքննադատները բարձր գնահատեցին գլխավոր դերակատարների դերը ֆիլմի կայացման գործում և համարում էին, որ նրանք կարող են պայքարել «Օսկարի» համար։


== Ծանոթագրություններ ==


== Արտաքին հղումներ ==
Պաշտոնական կայք
«Աղվեսի որսորդը» ֆիլմը ԿինոՊոիսկ կայքում
«Աղվեսի որսորդը» ֆիլմը Internet Movie Database կայքում
«Աղվեսի որսորդը» ֆիլմը Box Office Mojo կայքում
«Աղվեսի որսորդը» ֆիլմը Rotten Tomatoes կայքում
«Աղվեսի որսորդը» ֆիլմը Metacritic կայքում
Արաբական Միացյալ Էմիրությունների ֆուտբոլի ազգային հավաքական

Արաբական Միացյալ Էմիրությունների ֆուտբոլի ազգային հավաքականը ներկայացնում է Արաբական Միացյալ Էմիրությունները ֆուտբոլի միջազգային մրցաշարերում և առանձին հանդիպումներում։ Կառավարվում է Արաբական Միացյալ Էմիրությունների ֆուտբոլի ասոցիացիայի կողմից։
ՖԻՖԱ-ի դասակարգման աղյուսակում զբաղեցնում է 75-րդ հորիզոնականը՝ 2017 թվականի հունիսի 1-ի դրությամբ։


== Մրցաշար ==


=== Աշխարհի առաջնություն ===


=== Ասիայի գավաթ ===


== Ծանոթագրություններ ==


== Արտաքին հղումներ ==
ԱՄԷ-ի ֆուտբոլի ասոցիացիայի պաշտոնական կայքը
ԱՄԷ-ի հավաքականը FIFA.com-ում Archived 2018-07-28 at the Wayback Machine.
ԱՄԷ-ի հավաքականը soccerway.com կայքում
Խավի Մարտինես

Խավիեր (Խավի) Մարտինես Ագինագա (բասկ.՝ Javier «Javi» Martínez Aginaga, սեպտեմբերի 2, 1988(1988-09-02), Estella-Lizarra, Նավառա, Իսպանիա), իսպանացի ֆուտբոլիստ, Մյունխենի Բավարիայի և Իսպանիայի հավաքականի կիսապաշտպան։ Մեկն այն երկու ֆուտբոլիստներից, որոնք դարձել են աշխարհի չեմպիոն երիտասարդական և ազգային հավաքականի հետ (Խուան Մատայի հետ միասին)։


== Կարիերա ==


=== Ակումբային ===
Մարտինեսը Օսասունա ակումբի ակադեմիայի սան է։ 2005/06 թվականներին խաղացել է թիմի 2-րդ կազմում։ Օսասունայի մարզիչ Խոսե Սիգանդան համեմատում էր նրան ֆրանսիացի կիսապաշտպան Պատրիկ Վիերայի հետ։
2006 թվականին 17-ամյա Մարտինեսը տեղափոխվեց Ատլետիկ Բիլբաո։ Տրանսֆերային արժեքն էր 6 միլիոն եվրո։ Չնայած իր տարիքին նա անցկացրեց 35 խաղ և հեղինակեց 3 գնդակ։ Նա շատ արագ կարողացավ ադապտացվել թիմին։ Հաջորդ մրցաշրջանում Մարտինեսը անկացրեց 30 խաղ։ Մարտինեսի խաղը հետաքրքրեց մի շարք գրանդ ակումբների, այդ թվում Լիվերպուլին, Չելսիին , Ֆիորենտինային։ Ֆուտբոլիստի գործակալը հայտարարեց, որ նրա տրանսֆերային արժեքն է 30 միլիոն եվրո։
2012 թվականի օգոստոսին Մարտինեսը տեղափոխվեց Բավարիա 40 միլիոն եվրոյի դիմաց, և դարձավ թիմի հիմնական կազմի խաղացող։


=== Կարիերան հավաքականում ===
Մարտինեսը հավաքականում դեբյուտը նշել է 2007 թվականին, Եվրոպայի մինչև 17 տարեկանների առաջնությունում։ Մասնակցել է նաև 2009 թվականի մինչև-21 տարեկանների Եվրոպայի առաջնությանը։
2010 թվականի մայիսի 11-ին Իսպանիայի հավաքականի մարզիչ Վիսենտե դել Բոսկեն հրավիրեց նրան հավաքական մասնակցելու 2010 թվականի ԱԱ-ը։ Մայիսի 29-ին նա նշեց դեբյուտը Սաուդյան Արաբիա-ի դեմ ընկերական խաղում, փոխարինելով Չավիին։
2014 թվականի ԱԱ-ը նա խաղադաշտ դուրս եկավ Չիլիի դեմ խաղում հանդիպման 73-րդ րոպեին։ Խաղն ավարտվեց Իսպանիայի հաղթանակով, 2-1 հաշվով, որը նրա համար առաջինն էր, աշխարհի առաջնություններում։


== Ձեռքբերումներ ==


=== Ակումբային ===
 Բավարիա

Գերմանիայի չեմպիոն- 2013, 2014, 2015
Գերմանիայի գավաթակիր- 2012/13, 2013/14
Չեմպիոնների Լիգայի հաղթող 2012/13,
ՈՒԵՖԱ-ի սուպերգավաթակիր 2013
Աշխարհի ակումբային առաջնության հաղթող 2013


=== Միջազգային ===
 Իսպանիա

Եվրոպայի Չեմպիոն 2007
Եվրոպայի Չեմպիոն 2011
Աշխարհի Չեմպիոն 2010
Եվրոպայի Չեմպիոն 2012
Կոնֆեդերացիայի գավաթի արծաթե մեդալակիր


=== Անձնական ===
Իսպանիայի լավագույն երիտասարդ ֆուտբոլսիտ 2010


== Ակումբային ֆուտբոլիստ ==
2014 թվականի մարտի 24-ի դրությամբ


== Ծանոթագրություններ ==


== Արտաքին հղումներ ==
http://www.itar-tass.com/c49/452153.html Ֆուտբոլիստի պռոֆիլը Իսպանիայի հավաքականի պաշտոնական կայքում
Ինջե-Մաղարա

Ինջե-Մաղարա, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մուռի (այլ կիրառումներ)

Մուռի անունը կամ տերմինը կարող է վերաբերել հետևյալ հոդվածներին․

Մուռի - գյուղ Էստոնիայի Կառկսի շրջանի կազմում։
Մուռի - գյուղ Էստոնիայի Լուունյա շրջանի կազմում։
Խաղից դուրս (ֆուտբոլ)

Խաղից դուրս կամ Օֆսայդ, ֆուտբոլ կանոններից մեկը սահմանված Ֆուտբոլ խաղալու կանոնների 11-րդ կանոնով։ Կանոնով սահմանված է որ ֆուտբոլիստը գտնվում է խաղից դուրս վիճակում եթե նրա մարմնի որևէ մասը, բացառությամբ ձեռքերի մրցակցի խաղադաշտում ավելի մոտ է մրցակցի դարպասային գծից քանի մրցակցի երկրորդ խաղացողը (վերջին մրցակիցը սովորաբար, բայց ոչ միշտ լինում է դարպասապահը)։
Խաղից դուրս վիճակը կարող է չգրանցվել խաղից դուրս վիճակ, եթե գնդակի փոխանցումից հետո խաղացողը չի մասնակցում գրոհին, սակ կոչվում է պասիվ խաղից դուրս վիճակ։


== Իմաստ ==
Խաղից դուրս վիճակում գտնվելը ինքնին մրցավարին սուլելու պատճառ չէ։ Ֆուտբոլիստը, որը գտնվում է խաղից դուրս վիճակում, իր մրցակցի կողմից վերջինը գնդակին դիպչելու դեպքում դառնում է սխալ դիրքում գտնվող ակտիվ խաղացող։ Երբ ֆուտբոլիստը փորձում է մասնակցել գրոհին, մրցավարը պետք է կանգնեցնի խաղը և նշանակի ազատ հարված այն տեղից, որտեղ գտնվել է խաղից դուրս վիճակում գտնվող ֆուտբոլիստը։
Խաղից դուրս վիճակը չի համարվում կանոնների խախտում և չի պատկանում 12-րդ կանոնին։ Սական կանոնների խախտում է համարվում, եթե ֆուտբոլիստը գոլ է խփում՝ գտնվելով խաղից դուրս վիճակում և անտեսում է մրցավարի սուլոցը։ Խաղից դուրս վիճակ կարող է չգրանցվել միայն այն ժամանակ, երբ մրցակցի խաղացողը մտածված լքում է դաշտը, որպեսզի գրանցվի խաղից դուրս։
Հարձակվողի համար միշտ ավելի հեշտ է դառնալ գոլի հեղինակ, երբ գնդակն ընդունում է մրցակցի պաշտպանների հետևում։ Խաղից դուրս վիճակի կանոնը սահմանափակում է այս հնարավությունը, և հարձակվողը փոխանցման պահին չպետք է լինի խաղից դուրս վիճակում։ Մրցավարների որոշումները խաղից դուրս վիճակի վերաբերյալ կարող են հաճախ սխալ լինել, քանի որ որոշ դեպքերում այն կարելի է չափել սանտիմետրերով։
Եզրային մրցավարների հիմնական պարտականությունն է գլխավոր մրցավարին օգնել գրանցելու խաղից դուրս վիճակը, իսկ նրանց դիրքը լավ հնարավորություն է տալիս դիտել դաշտը ուղղահայաց դիրքից։ Եզրային մրցավարը խաղից դուրս վիճակ տեսնելու դեպքում պարտավոր է բարձրացնել դրոշակը :191: Այնուամենայնիվ, գլխավոր մրցավարը կարող է չգրանցել խաղից դուրս վիճակ, անգամ եթե եզրային մրցավարը բարձրացրել է դրոշակը, եթե նրա կարծիքով խաղից դուրս չի եղել


== Ծանոթագրություններ ==
Եգիպտոսի բնակչություն

Եգիպտոսի բնակչությունը 2009 թվականին կազմել է 82,999 միլիոն մարդ։
Բնակչության մեծ մասը եգիպտացիներ են։ Գերակշռող կրոնը սուննի իսլամն է, որը դավանում են բնակչության 94%։ Մնացած 6%` քրիստոնյա ղպտիներ։
Բնակչության միջին խտությունը կազմում է 75 մարդ մեկ քառակուսի կիլոմետրի վրա, բայց այն շատ անհավասարաչափ է բաշխված։ Բնակչության 98% բնակվում է Նեղոսի նեղ հովտում, որտեղ բնակչության խտությունը կազմում է 1700 մարդ/կմ2։ Տարածքի մնացած մասը անապատ է, որտեղ մեկ քառակուսի կիլոմետրի վրա խտությունը 1 մարդուց էլ քիչ է։
Աճում է քաղաքային բնակչությունը։ Ներկայումս Եգիպտոսում կա 3 քաղաք ավելի քան 1 միլիոն մարդ բնակչությամբ` Կահիրեն, Ալեքսանդրիան և Գիզան, բայց բնակչության մի զգալի մասը (45%) դեռևս բնակվում է գյուղերում։ Ծնելիության մակարդակը (24,3 ծնունդ 1000 մարդ.) էականորեն բարձր է մահացության մակարդակից (5,3 մահ 1000 մարդ.)։
Կյանքի միջին տևողությունը կազմում է 70,4 տարի (68՝ տղամարդիկ, 73՝ կանայք)։
Մեծ Վասիլևկա

Մեծ Վասիլևկա (ռուս.՝ Васильевка Большая), գետ Ռուսաստանում, հոսում Բելորեցկի մարզում։ Գետաբերանը տեղակայված է Բոլխովեց գետի աջ ափին 12 կմ հեռավորության վրա։ Գետի երկարությունը 14 մ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010400112107000010757
Հիդրոլոգիական ուսումնասիրությունների կոդը - 107001075
Ավազանի կոդը - 05.01.04.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օլիվեր Աբիլդգոր

Օլիվեր Աբիլգոր Նիլսեն (դան․՝ Oliver Abildgaard Nielsen,հունիսի 10, 1996(1996-06-10), Hasseris, Aalborg Municipality, Հյուսիսային Դանիա տարածաշրջան, Դանիա), դանիացի ֆուտբոլիստ, Կազանի «Ռուբին» ակումբի և Դանիայի հավաքականի կիսապաշտպան։


== Ակումբային կարիերա ==
«Օլբորգ» ակումբի սան է։ 2015 թվականին հուլիսի 20-ին «Էսբերգ»-ի դեմ խաղում նորամուտ է ունեցել Դանիայի սուպեր լիգայում։ Իր առաջին մենամարտում նախ դարձել է տասնմեկ մետրանոց հարվածի մեղավոր, ապա հավասարեցրել է հաշիվը։ 2020 թվականի փետրվարի 3-ին Աբիլգորը վարձակալության իրավունքով տեղափոխվել է ռուսական «Ռուբին»՝ մինչև 2020 թվականի հունիսը հետգնման տարբերակով։ Մարտի մեկին «Տամբով» ակումբի դեմ խաղում նորամուտ է ունեցել ՌՊԼ-ում։ Վարձակալության ավարտին ակումբը ակտիվացրել է հետգնման հնարավորությունը և լիարժեք պայմանագիր է կնքել մինչև 2024 թվականին հունիս։ 2021 թվականի նոյեմբերի 21-ին «Սոչի» ակումբի դեմ մրցախաղում Աբիլդգորը խփել է իր առաջին գոլը «Ռուբին» ակումբի կազմում։ 


== Կարիերա հավաքականում ==
2019 թվականին Դանիայի երիտասարդական հավաքականի կազմում Աբիլգորը մասնակցել է Իտալիայում կայացած Եվրոպայի երիտասարդական առաջնությանը։ Մրցախաղում խաղացել է Գերմանիայի թիմի դեմ մրցախաղում։ 
2020 թվականի նոյեմբերին առաջին անգամ հրավիրվել է Դանիայի հիմնական հավաքական։ 2020 թվականի նոյեմբերի 11-ին նորամուտ է ունեցել Շվեցիայի հավաքականի դեմ ընկերական խաղում 2։0 հաշվով՝ փոխարինելով Թոմաս Դելանին և խաղի 70-րդ րոպեին ստացել է դեղին քարտ։  


== Ծանոթագրություններ ==
Յասնոգորկա (այլ կիրառումներ)

Յասնոգորկա, կարող է վերաբերել՝

Յասնոգորկա - գյուղ, Ուկրաինայի Ժիտոմիրի մարզի Չեռվոնոարմեյսկի շրջանում
Յասնոգորկա - գյուղ, Ուկրաինայի Ժիտոմիրի մարզի Չուդնևսկի շրջանում
Յասնոգորկա - քաղաքատիպ ավան, Ուկրաինայի Դոնեցկի մարզի Կրամատորսկի քաղաքային խորհրդում
Հերմել

Հերմել (արաբ․՝ الهرمل‎‎‎‎), քաղաք Լիբանանի հյուսիս-արևելքում, Բեկաայի մարզում։ Հանդիսանում է Հերմելի շրջանի վարչկենտրոնը։


== Աշխարհագրություն ==
Քաղաքը գտնվում է մարզի հյուսիսային մասում, համանուն դաշտավայրի տարածքում, Օրոնտ գետի ձախ ափին, մարզի վարչկենտրոն Զահլե քաղաքից մոտավորապես 73, իսկ մայրաքաղաք Բեյրութից 95 կմ հյուսիս-արևելք։ Բարձրությունը ծովի մակարդակից կազմում է 696 մ։


== Բնակչություն ==
2013 թվականի մարդահամարի տվյալներով՝ բնակչությունը կազմել է 24 678 մարդ։


== Տեսարժան վայրեր ==
Քաղաքի շրջակայքում գտնվում է բուրգ, որը կառուցվել է Քրիստոսից առաջ 1-ին կամ 2-րդ դարերում։ Հերմելի մոտակայքում գտնվում է նաև հուշարձանների շարք, որը վերաբերվում է Հովվական նեոլիթի շրջանին։


== Քաղաքացիական պատերազմ Սիրիայում ==
2013 թվականի մայիսի 28-ին քաղաքի ուղղությամբ կրակեցին ահաբեկիչները, որոնք այդ ժամանակ տեղակայվել էին սիրիական Էլ Կուսայր քաղաքում։ Քաղաքը երեք անգամ ենթարկվեց ռմբակոծության, ինչի հետևանքով երեք խաղաղ մարդիկ վնասվածքներ ստացան։


== Ծանոթագրություններ ==
Կրասնոդվորսկ (Ակսայի շրջան)

Կրասնոդվորսկ (ռուս.՝ Краснодворск), գյուղակ (խուտոր) Ռուսաստանի Դաշնության Ռոստովի մարզի Ակսայի շրջանում։ Մտնում է Ստարոչերկասկի գյուղական համայնքի կազմի մեջ։ Ակսայ քաղաքից գտնվում է 25 կմ հեռավորության վրա։
Ջամշիդ Ամուզեգար

Ջամշիդ Ամուզեգար (պարսկերեն՝ جمشید آموزگار, հունիսի 25, 1923(1923-06-25), Թեհրան, Իրան - սեպտեմբերի 27, 2016(2016-09-27) կամ սեպտեմբերի 28, 2016(2016-09-28), Մոնտգոմերի շրջան, Մերիլենդ, ԱՄՆ), իրանացի տնտեսագետ և քաղաքական գործիչ, 1977 թվականի օգոստոսի 7-ից մինչև 1978 թվականի օգոստոսի 27-ը զբաղեցրել է Իրանի վարչապետի պաշտոնը։ Մինչ այդ նա Ամիր Աբաս Հովեյդայի կառավարությունում ներքին գործերի և ֆինանսների նախարար էր։ Նա նաև Ռաստախիզ կուսակցության գլխավոր քարտուղարն էր իր՝ Իրանի վարչապետ եղած տարիներին։


== Վաղ կենսագրություն և կրթություն ==
Ջամշիդ Ամուզեգարը ծնվել է 1923 թվականի հունիսի 25-ին Թեհրան քաղաքում։ Ավարտել է Թեհրանի համալսարանի իրավագիտության և տեխնիկայի բաժինը։ Այնուհետև կրթությունը շարունակել է Կոռնելիի համալսարանում, ուր ստացել է դոկտորի գիտական աստիճան։


== Կարիերա ==
Ամուզեգարը իր քաղաքական կարիերան սկսել է 1955 թվականին որպես Իրանի առողջապահության նախարար Ջահանշահ Սալեհի տեղակալ։ Նա նշանակվել է աշխատանքի նախարար, ապա՝ վարչապետ Հասան Ալի Մանսուրի օրոք՝ առողջապահության նախարար։ Հետագայում 1964 թվականին վարչապետ Մանսուրի սպանությունից հետո դարձել է ֆինանսների նախարար Ամիր Աբաս Հովեյդայի կառավարությունում՝ այդ պաշտոնում մնալով հաջորդող իննը տարիների ընթացքում։ 1965 թվականից մինչև 1974 թվականը նա նախագահել է Նավթ արտահանող երկրների կազմակերպության՝ ՕՊԵԿ-ի մի շարք հերթական նիստեր։ 1971 թվականին նա սաուդյան նախարար Ահմեդ Յամանիի հետ միասին մասնակցել է նավթի համաշխարհային գների բարձրացմանն ուղղված մի շարք միջոցառումների գործնական իրականացմանը, որի արդյունքում նավթի գինը ավելացել է 4 անգամ, ինչն էլ հնարավորություն է ընձեռնել Իրանում արդիականացնել ենթակառուցվածքները, գյուղատնտեսությունը և պաշտպանությունը։ Այս ձեռբերման համար Ամուզեգարը պարգևատրվել է առաջին աստիճանի Թաջ-է Իրան շքանշանով, որը շնորհվում էր բացառապես գործող կամ նախկին վարչապետերին։ 1974 թվականին նա նշանակվեց ներքին գործերի նախարար։ 1975 թվականի դեկտեմբերի 21-ին ՕՊԵԿ-ի նիստի ժամանակ պատանդ է վերցվել վենեսուելացի ահաբեկիչ Կարլոս Շաքալի կողմից։ Կարլոսը պատրաստ էր սպանել նրան, բայց՝ չարեց դա։ Ամուզեգարը մի քանի օր անց այլ պատանդների հետ միասին ազատ արձակվեց։
1977 թվականին նա դարձավ Ռաստախիզ կուսակցության գլխավոր քարտուղարը՝ դառնալով առաջադեմ խմբակցության ղեկավարը՝ ընդդեմ ֆինանսների նախարար Հուշանգ Անսարի ազատական խմբակցության։ 1977 թվականի օգոստոսի 7-ին Ամուզեգարը նշանակվեց Իրանի վարչապետ՝ այդ պաշտոնում փոխարինելով Ամիր Աբաս Հովեյդային։ Սակայն նա արագորեն դարձավ ոչ ժողովրդական, քանի որ փորձելով անհրաժեշտ միջոցներով դանդաղեցնել տնտեսական ճգնաժամը՝ առաջ բերեց գործազրկության աճ և նվազեց տնտեսության մասնավոր հատվածի եկամուտները։ Նա հետաձգեց բազմաթիվ թանկարժեք նախագծերի իրականացումը, սակայն չկարողացավ հաղթահարել գնաճը և փողի արժեզրկումը։ Նրա կառավարությունը ներառում էր մի շարք քաղաքական գործիչների, ովքեր ներկայացնում էին խոշոր արդյունաբերական -բանկային բուրժուազիայի շահերը, ինչը վկայում է իր ունեցած ամուր դիրքի մասին։ Նրա հրաժարականից հետո 1978 թվականի օգոստոսի 27-ին վարչապետ դարձավ Ջաֆար Շարիֆ-Էմամին։ Ջամշիդ Ամուզեգարը մահացել է ԱՄՆ-ում 2016 թվականի սեպտեմբերի 27-ին, 93 տարեկանում։


== Ծանոթագրություններ ==
Օսման III

Օսման III (օսմ. عثمان ثالث‎ — Osmân-ı sâlis, թուրքերեն՝ Üçüncü Osman, հունվարի 2, 1699(1699-01-02), Ադրիանուպոլիս, Օսմանյան կայսրություն - հոկտեմբերի 30, 1757(1757-10-30), Թոփքափը ամրոց, Էմինյոնյու, Ֆաթիհ, Ստամբուլ, Օսմանյան կայսրություն), Օսմանյան կայսրության սուլթան 1754 - 1757 թթ.։
Մուստաֆա II-ի որդին և Մահմուդ I-ի եղբայրն է։


=== Կյանքը ===
Մինչ գահին նստելը գրեթե հիսուն տարի մեկուսացել է Տոպկապի («Վանդակ») դղյակում։ Օսման III-ը հակակրանք էր տածում երաժշտության և երաժիշտների նկատմամբ։ Նա հրամայում է երաժիշտներին վտարել իր դղյակից։ Օսմանը չէր սիրում նաև կանանց և կանացի հասարակությունը։ Դա էր պատճառը, որ նա հագնում էր մեխերով պատված կոշիկներ, որպեսզի դղյակի սպասուհիները փախչեին իրենից։ Օսման III-ի եռամյա գահակալության ընթացքում յոթ անգամ փոխվեցին մեծ վեզիրերը։ Վեզիրների ունեցվածքը բռնագանձվում էր հօգուտ սուլթանի։ Օսման III- ծայրահեղ անհանդուրժող էր քրիստոնյաների և հրեաների հանդեպ և ստիպում էր նրանց հատուկ տարբերանշաններ կրել հագուստի վրա։ Օսման III-ը վաղաժամ մահացավ 1757 թվականի հոկտեմբերի 30-ին կաթվածից։


=== Ընտանիք ===
Հայտնի է որ Օսմանը ունեցել է երկու սիրուհի՝ Լեյլան (մահացել է 1794թ.) և Զերկին։
Անդիերեն

Անդիերեն, անդի լեզու, անդիների լեզուն։ Լայն տարածում ունի Դաղստանի Բոտլիխսկի շրջանի գյուղերում։ Անդիերեն խոսողների թիվը 2010 թվականի տվյալներով կազմում է 11800 մարդ (2010 թվականի մարդահամար)։
Պատկանում է ավարական լեզուների անդիական ենթախմբին, որն ունի վերին անդիերեն (գյուղ Անդի, Գագատլի, Ռիկվանի, Զիլո և այլն) և ստորին անդիերեն (գյուղ Մունի և Կվանխիդատլ) բարբառներ։ Բաբառները տարբերվում են հնչյունաբանությամբ և ձևաբանությամբ (օրինակ՝ ստորին անդիերենում, ինչպես և մյուս անդիական լեզուներում, գործում է եռադաս համակարգ)։
Անդիերենում կա անվանական դասերի հնգանդամ համակարգ, իսկ Ռիկվանի գյուղի բարբառում՝ վեցանդամ։ Անդի գյուղի բարբառում տարբերություն է նկատվում արական և իգական սեռերի խոսակցականի մեջ։ Օրինակ՝ ար. «дин»՝ «ես», «мин»՝ «դու», «гьекIа»՝ «մարդ», իգ. համապատասխանաբար «ден», «мен», «гьекIва»։
Փորձեր են կատարվում ստեղծել գրեր՝ ռուսական գրի հիման վրա։


== Ծանոթագրություններ ==


=== Գրականություն ===
Իլ. Ցերցվաձե - Անդիերեն լեզու (վրացերեն, 1965)
Մ. Ե. Ալեքսեև - Անդիերեն լեզու (1999)
Սերգեյ Ստարոստին - 1539 անդիերեն բառերի ստուգաբանություն


== Արտաքին հղումներ ==
Письменность и алфавит андийского языка на сайте Omniglot
Ֆարայա

Ֆարայա (արաբ․՝ فاريا‎‎), գյուղ է և ինքնավար շրջան Լեռնային Լիբանանի մարզի՝ Քեսերվանի շրջանում, Լիբանանում։ Այն գտնվում է Բեյրութից 46 կիլոմետր հեռավորութան վրա։ Նրա միջին բարձրությունը ծովի մակարդակից 1290 մետր է և ընդհանուր տարածքը՝ 870 հեկտար  Ֆարայայի բնակիչները հիմնականում Մարոնականներ (մարոնական քրիստոնյաներ)են   :


== Աշխարհագրություն ==
«Ֆարայա» անվանումը նշանակում է «Մրգերի և բանջարեղենների աշխարհ» փյունիկերենում շնորհիվ իր պտղաբերության։ Ֆարյան տեղակայված է Քեսերվանի շրջանում՝ Լիբանանում, որը գտնվում է 42 կիլոմետր Բեյրութից և 20 կիլոմետր Ջունիայից հեռու։ Ֆարայան ունի 1200 մինչև 1900 մետր բարձութուն։ Ափամերձ մայրուղուց դեպի Ֆարայա տանող ճանապարհն անցնում է Աջալթունով,Աշկոուտով, Ֆեյտրունով, Մերուբայով և Ռիջելով և 15 րոպե դեպի  Կֆարդեբիան, լեռնադահուկային հանգստավայր Կֆարդեբիան։
2007 թվականին բացվեց Չաբրու ամբարտակը՝ ստեղծելով ամենաբարձր ջրամբարը Մերձավոր Արեւելքի տարածաշրջանում, բայց արդյունքում այն հեղեղեց պտղատու այգիների ավելի քան երեք քառորդը։
2017 թվականին,  հանդիսավոր կերպով բացվեց Լիբանանի Սուրբ Չարբելի ամենամեծ արձանը՝ այն դարձնելով ամենաշատ այցելվող ուխտագնացության վայրերից մեկը Լիբանանում։


== Կլիմա ==
Ձմռանը Ֆարայան ունի ցուրտ կլիմա՝ ձյան կուտակումներով, որոնք կարող են հասնել  ավելի քան 1,5 մետր (5 ոտնաչափ)  և ջերմաստիճանը ձմռանը իջնում է մինչև −6 °C (21 °F)  կամ ավելի ցածր։ Ամռանը ջերմաստիճանը կարող է հասնել ավելի քան 30 °C (86 °F) :


== Ծանոթագրություններ ==
Բոբրովիե (քարեր)

Բոբրովիե, երկու անմարդաբնակ կղզիների խումբ, Բերինգի ծովում՝ Մեդնի կղզու հյուսիսարևմտյան վերջնամասում՝ Ադմիրալ Կուզնեցովի նեղուցում։ Վարչականորեն պատկանում է Ռուսաստանի Կամչատկայի երկրամասի Ալեուտյան շրջանին։
Որպես տեղանվան անուն գրականության մեջ հանդիպում է նաև Բաբրովիե քարեր։

Կղզիները նեղ բարձր ժայռեր են։ Տեղատվության ժամանակ երկու կղզիները միացել են ափային գծով։ Տեղատվության լայնությունը՝ 0,2 կմ։ Բաբրովիեից հյուսիս-արևմուտք, մոտավորապես 1 կմ հեռավորության վրա, ձգվում է նեղ ժայռոտ առափնյա ծանծաղուտ։ Կղզիների ձգվածությունը ափերի միջև կազմում է 1,3 կմ, լայնությունը 140 մ-ից ոչ ավելի։


== Ծանոթագրություններ ==


== Գրականություն ==
Мочалова О. А., Якубов В. В. Флора Командорских островов / Отв. ред. П. В. Крестов. — Владивосток: Биолого-почвенный ин-т ДВО РАН, 2004. — 120 с. — (Программа «Командоры». Выпуск 4). — ISBN 5-7442-1380-5
Մելամաղձություն (այլ կիրառումներ)

Մելամաղձություն, կարող է վերաբերել՝

Մելամաղձություն - մելանխոլիա, հոգեկան խանգարում, բնորոշվում է տրամադրության անկմամբ, հոգեկան պրոցեսների դանդաղումով
Մելամաղձություն - արձան Երևանում, Փավստոս Բուզանդի փողոցում` ՆՓԱԿ-ի դիմաց
Սուրեն Գալստյան

Վիքիպեդիայում կան հոդվածներ  Գալստյան ազգանունով այլ մարդկանց մասին:Սուրեն Մկրտչի Գալստյան (սեպտեմբերի 16, 1910(1910-09-16), Թիֆլիս, Ռուսական կայսրություն - մարտի 6, 2000(2000-03-06), Երևան, Հայաստան), հայ բժիշկ, վիրաբույժ։ Բժշկական գիտությունների դոկտոր (1961), պրոֆեսոր (1961)։ ՀԽՍՀ վաստակավոր բժիշկ (1961)։ ՀԽՍՀ գիտության վաստակավոր գործիչ (1965)։


== Կենսագրություն ==
1931 թվականին ավարտել է Երևանի բժշկական ինստիտուտը։ 1960-1962, 1969-1971 թվականներին եղել է Երևանի բժշկական ինստիտուտի ռեկտոր, 1963-1976 թվականներին՝ ԵԲԻ ընդհանուր վիրաբուժության ամբիոնի վարիչ։
Աշխատանքները վերաբերում են անոթաբանության, հատկապես երակաբանության (ֆլեբոլոգիա) հարցերին։ Համաշխարհային պրակտիկայում առաջինն է փորձարարական ճանապարհով վերարտադրել սրտապարկի ալերգային բորբոքումը և մշակել դրա կանխարգելման եղանակներ։


== Ծանոթագրություններ ==
Աբաս Աբդուլլա

Աբբաս Աբդուլլա (1940 թվականի մայիսի 12, գ. Բոլուս Կեպենեչկի, Վրացական Խորհրդային Սոցիալիստական Հանրապետություն), ադրբեջանցի գրող, գրականագետ, թարգմանիչ, քննադատ։ Եղել է Ադրբեջանի գրողների միության անդամ։


== Կենսագրություն ==
1963 թվականին ավարտել է Բաքվի պետական համալսարանը։ 1964-1965 թվականներին փորձաշրջան է անցել Ուկրաինայի ԽՍՀ գիտությունների ազգային ակադեմիայի գրականության ինստիտուտի շևչենկոյագիտության բաժնում։
1987 թվականից եղել է գրական «Улдуз» («Աստղ») ամսագրի գլխավոր խմբագիրը։ «Հայրենական շեմ» (1970), «Սև-սպիտակ աշխարհ» (1980), «Դեմքով մինչև լուսաբաց» (1984) և «Դեպի հավերժություն գնացող քարավանը» (1987) ժողովածուների հեղինակն է։ Նշված երկրորդ և երրորդ հավաքածուների բանաստեղծություններից ընդգրկվել են «Ուկրաինայի նախշեր» բանաստեղծությունների շարքի մեջ։
«Ադրբեջանական-ուկրանիական գրական կապեր» (1982) մենագրության մեջ ուսումնասիրել է երկու գրականությունների հարաբերությունները 1840-1940 թվականներին ընկած ժամանակահատվածում։
Բանաստեղծություններ գրելուց բացի հայտնի է դարձել նաև որպես գրական քննադատ և թարգմանիչ։ Նա թարգմանել է ուկրանիացի գրողներ Տարաս Շևչենկոյի, Լեսյա Ուկրաինկայի, Իվան Դրաչի, Լ. Շապովոլայի ստեղծագործությունները։
Որպես թարգմանիչ և կազմող մասնակցել է ժամանակակից ուկրանիական պոեզիայի երկու` «Դրոշ և արև» (1978), «Կամուրջներ» անթոլոգիաների, Տ. Շևչենկոյի «Իմ մտքեր, իմ մտքեր» բանաստեղծությունների ժողովածուի և ուկրաինական արձակի «Ոսկե ցորեն» ժողովածուի պատրաստմանը։ Նրա թարգմանությամբ լույս են ընծայվել Իվան Կոտլյարևսկու «Նատալկա Պոլտավկա» Լեսյա Ուկրաինկայի «Ջրահարսը», Մաքսիմ Ռիլսկու «Ծարավը» Ի. Դրաչի «Սրտի հրավիժակները» և «Բանաստեղծություններ և պոեմներ» ստեղծագործությունները։
Ա. Աբդուլայի առանձին ստեղծագործություններ ուկրաիներեն են թարգմանվել Մ. Միրոշնիչենկոյի, Պ. Մովչանի, Դ. Պավլիչկոյի, Պ. Պերեբեյնոսի և ուրիշների կողմից։
1984 թվականին արժանացել է Մաքսիմ Ռիլսկու անվան Ուկրանիայի հանրապետական գրական մրցանակի։


== Ընտրված հրապարակումներ ==
Գրական համագործակցություն Ադրբեջանի և Ուկրանիայի միջև
Հայկական հարցը կամ «Գողն աղմկում է` մահվան չափ սարսափեցնելով արդարին»


== Հրապարակումները հայերեն ==


=== Մամուլ ===
Բանաստեղծություններ։ «Գարուն», 1979, թիվ 8, էջ 67։


== Ծանոթագրություններ ==


== Գրականություն ==
Українська Літературна Енциклопедія. — К., 1988. — Т. 1: А-Г. — С. 7-23. (ուկր.)
Կլարա Աշրաֆյան

Անվան այլ կիրառումների համար տե՛ս՝ ԱշրաֆյանԿլարա Զարմայրի Աշրաֆյան (սեպտեմբերի 15, 1924(1924-09-15), Երևան, Հայկական ԽՍՀ, ԱԽՖՍՀ, ԽՍՀՄ - օգոստոսի 7, 1999(1999-08-07), Մոսկվա, Ռուսաստան), հայկական արմատներով խորհրդային և ռուս գիտնական-հնդկաբան, պատմական գիտությունների դոկտոր (1966)։


== Կենսագրություն ==
1936 թվականին կնոջ հետ ռեպրեսիայի ենթարկված հայ և ուկրաինական կուսակցական ու պետական գործիչ Զարմայր Անդրեյի Աշրաֆյանի դուստրն է։ Ծնողների կալանավորումից հետո ապրել է Մոսկվայում` բարեկամների մոտ։
1947 թվականին ավարտել է Մոսկվայի պետական համալսարանի պատմության ֆակուլտետը, իսկ 1950 թվականին` ասպիրանտուրան։
1950-1955 թվականներին ԽՍՀՄ Գիտությունների ակադեմիայում եղել է արտասահմանյան գրականության տեղեկագրի խմբագիր։
1955 թվականից ԽՍՀՄ Գիտությունների ակադեմիայի Արևելագիտության ինստիտուտի (ՌԳԱ) աշխատակից է, 1984 թվականից տնօրինել է Արևելքի ժողովուրդների պատմության բաժինը։


== Հիմնական աշխատանքներ ==
«Դելիի սուլթանություն. տնտեսական կարգի և հասարակական հարաբերությունների պատմություն (13-14-րդ դարեր)» (1960),
«Հյուսիսային Հնդկաստանի ագրարային կարգ (13-րդ դարից մինչև 18-րդ դարի կեսեր)» (1965),
«Ավատատիրությունը Հնդկաստանում. զարգացման փուլեր և առանձնահատկություններ» (1977),
«Հնդկաստանի միջնադարյան քաղաք (13-րդ դարից մինչև 18-րդ դարի կեսեր)» (1983),
«Դելի. պատմություն և մշակույթ» (1987).
«Արևելյան և Կենտրոնական Ասիայի ժողովուրդների պատմությունը հնագույն ժամանակներից մինչև մեր օրերը»։ Նաուկա, Արևելյան գրականության գլխավոր խմբագիր, 1986 թվական, 583 էջ


== Ծանոթագրություններ ==


== Գրականություն ==
Котовский Г. Г. Памяти Клары Зармайровны Ашрафян (15 сентября 1924 г. — 7 августа 1999 г.) // Восток, 2000, № 1, с. 216—217.
Ашрафян / Е. Ю. Ванина // Анкилоз — Банка. — М. : Большая российская энциклопедия, 2005. — С. 595. — (Большая российская энциклопедия : [в 35 т.] / гл. ред. Ю. С. Осипов ; 2004—2017, т. 2). — ISBN 5-85270-330-3.


== Արտաքին հղումներ ==
http://book.ivran.ru/f/polnyjtekst-alaev-istoriografiyaistoriiindii2013.pdf
Ստարոբաիշևո

Ստարոբաիշևո (ռուս.՝ Старобаишево, բաշկիրերեն՝ Иҫке Байыш), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 672 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վադիմ Հակոբյան

Վադիմ Նիկոլայի Հակոբյան (հունվարի 23, 1963(1963-01-23), Կալինինգրադ, ՌԽՖՍՀ, ԽՍՀՄ)՝ Բելառուսի հրեաների պատմության և մշակույթի թանգարանի տնօրեն (2012-2019), «Հոլոքոստ» Հանրապետական հիմնադրամ Բելառուսի հասարակական միավորման նախագահ (2012-2019), Բելառուսի հրեական հասարակական միավորումների և համայնքների միության նախագահի տեղակալ (2016-2021)։


== Կենսագրություն ==
Վադիմ Հակոբյանը ծնվել է1963 թվականին Կալինինգրադում։ Հայրը՝ Հակոբյան Նիկոլայ Առաքելի, վարորդ, մայրը՝ Հակոբյան (Կլիգեր) Ֆաինա Գերշեն-Գեցելի, հաշվապահ։ 1964 թվականին ընտանիքը տեղափոխվել է Վիտեբսկ։
1985 թվականին ավարտել է Բելառուսի պետական ​​համալսարանի քիմիայի ֆակուլտետը։ Ավարտելուց հետո աշխատել է Մինսկում՝ էլեկտրոնային արդյունաբերության ձեռնարկություններում։ 2016 թվականին նա ստացել է նաև բակալավրի կոչում Իսրայելի Բաց համալսարանի պատմության ֆակուլտետում։
2012 թվականից մինչև 2019 թվականը զբաղեցրել է Բելառուսի հրեաների պատմության և մշակույթի թանգարանի տնօրենի պաշտոնը։ Նույն ժամանակահատվածում եղել է «Հոլոքոստ» Հանրապետական հիմնադրամ Բելառուսի հասարակական միավորման նախագահը։
2016 թվականից մինչև 2021 թվականը եղել է Բելառուսի հրեական հասարակական միավորումների և համայնքների միության նախագահի տեղակալը։
2014 թվականից առ այսօր՝ Բելառուսի Հանրապետությունում Հոլոքոստի զոհերի հիշատակի պահպանման հուշահամալիրի կոմիտեի փոխնախագահ։
Ամուսնացած է, ունի երկու երեխա։


== Հրապարակումներ և ֆիլմագրություն ==
WorldCat Identities. Акопян, В. Н (Вадим Николаевич)(ռուս.)
Память и время, Минск, издательство «Медисонт», 2014, ISBN 978-985-7085-23-1(ռուս.)
Pamiatʹ i vremia : alʹmanakh / sostaviteli V.N. Akopi︠a︡n [and 4 others.](անգլ.)
Образ Холокоста в телевизионной документальной драме-трилогии «Хроника Минского гетто»(ռուս.)
Луцкий В., Герстен Б. Хроника Минского гетто. Фильм 2. За честь и свободу (9:15, 9:30, 16:33, 17:05, 26:20, 27:37, 41:30);(ռուս.)
Луцкий В., Герстен Б. Хроника Минского гетто. Фильм 3. Рождённые дважды (11:46, 15:41);(ռուս.)
Луцкий В., Герстен Б. Зондергетто - Хроника Минского гетто (4:39, 36:10, 38:35, 40:43, 42:04, 48:14).(ռուս.)


== Պարգևներ ==
ՀամԼ ԿԵՄ-ի I աստիճանի կրծքանշան «XI հնգամյա պլանի երիտասարդ գվարդիական» (1983 թվական),
Բելառուսի Նախարարների խորհրդին առընթեր կրոնական և ազգությունների հարցերով հանձնակատարի շնորհակալագիր (2014 թվական)։


== Ծանոթագրություններ ==


== Հղումներ ==
Уникальная выставка фотографий из семейных альбомов белорусских евреев открылась в Минске, Телеканал ОНТ, 5 мая 2016
Музей «Замковый комплекс „Мир“». Дарители музея
Вадим Акопян: «Когда тебе надо, ты — еврей, когда надо — армянин».
Минские евреи: «Это сейчас быть евреем модно, а раньше был ужас».
(4218) Դեմոտոնի

(4218) Դեմոտոնի (անգլ.՝ Demottoni), աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 16-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,247021 ա. մ., առավելագույնը մոտենում է 1,9205 ա. մ. հեռավորության վրա և հեռանում 2,5736 ա. մ.։ Արեգակի շուրջ մեկ ամբողջական պտույտ է կատարում 1230,29 երկրային օրվա ընթացքում, իր ուղեծրով շարժվելով միջինում 0,292613 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4218) Դեմոտոնի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լե Ման

Լե Ման (ֆր.՝ Le Mans [lə mɑ̃], բրետոներեն՝ ar Mañs, լատ.՝ Cenomanum, Suindinum), քաղաք Ֆրանսիայի հյուսիսարևմտյան հատվածում, Սարթ դեպարտամենտում։ Այն դեպարտամենտի կենտրոնն է։ 2005 թվականի տվյալներով քաղաքի բնակչությունը կազմում է 141,4 հազար մարդ։ Արվարձանների հետ միասին Լե Մանը Ֆրանսիայի ամենախոշոր 7 քաղաքներից մեկն է։


== Պատմական ակնարկ ==

Լատինական Civitas Cenomanorum անվանումը քաղաքին տվել են նրա հին բնակիչները՝ գալլերը։ Այդ ժամանակներից պահպանվել են գալլո-հռոմեական պատերի մնացորդները, որոնք թվագրվում են մեր թվարկության III դարին։ Այդ պարիսպները որոշակիորեն վերականգնվել են միջնադարում։ Այդ ժամանակներում քաղաքում է բնակվել Լե Մանի առաջին եպիսկոպոս սբ. Հուլիանոսը։ Հենց նրան է նվիրված կիսակառույց Լե Մանի տաճարը, որը պետք է լիներ միջնադարյան Ֆրանսիայի ամենաբարձր տաճարներից մեկը։
Միջնադարում Լե Մանը եղել է Մեն կոմսության մայրաքաղաքը, որը Հենրի II Պլանտագենետի և նրա որդիների օրոք մտել է անգլիական թագավորության կազմի մեջ։ Հարյուրամյա պատերազմի ժամանակ Լե Մանը անցել է ձեռքից ձեռք։


== Բնակչություն ==


== Տեսարժան վայրեր ==

Քաղաքի գլխավոր տեսարժան վայրը համարվում է մինչ օրս կիսակառույց միջնադարյակ Լե Մանի տաճարը, որի հիմքը կառուցվել է ռոմանական ոճով, իսկ վերին մի քանի շերտերը գոթական ոճով։ Տաճարը հայտնի է իր վիտրաժներով։ Հին քաղաքը, որը շրջափակված է գալլո-հռոմեական պատերով, գոթական տաճարներով և վերածննդի դարաշրջանի պալատներով, որը համադրելի չէ շրջակա բետոնե շինություններին։ Քաղաքի հին դարպասների մոտ է գտնվում ցիստերցիանական Լեպո աբբայությունը, որը հիմնադրվել է 1229 թվականին թագուհի Բերենգարիա Նավարացու կողմից։ Վերջինս տեղափոխվել էր Լե Ման ամուսնու՝ Ռիչարդ I Առյուծասրտի մահվանից հետո։ Մինչ օրս պահպանվել է նաև Մեն կոմսերի պալատը։


== Հայտնի բնակիչներ ==
Մարկ Դյուվալ (1530 (?)—1581) — ֆրանսիացի նկարիչ և փորագրող,
Լեոն Բոլլե (1870 – 1913) — գիտնական։ Լե Մանի մարզադաշտը կրում է Բոլլեի անունը,
Սեբաստյան Բուրդե (ծնվ. 1979 թվականի փետրվարի 28) - ChampCar-ի քառակի չեմպիոն։


== Սպորտ ==
Ավտոսպորտի սիրահարներին Լե Մանը հայտնի է հանրահայտ «Լե Մանի 24 ժամ» ավտոմրցաշարով, որոնք ավանդաբար անց են կացվում «Սարտա» և «Բուգատտի» ավտոճանապարհներին։ Քաղաքում գործում է հին ավտոմեքենաների թանգարանը։ Բացի ավտոմրցաշարերից, 1953 թվականից Լե Մանում անց են կացվում հեծանվասպորտի միջազգային մրցաշարեր։ Ֆրանսիական ֆուտբոլային լիգայում քաղաքը ներկայացնում է Լե Ման ֆուտբոլային ակումբը։


== Պատմական իրադարձություն ==

1902 թվականի օգոստոսի 8-ին Լե Մանի ձիարշավարանում տեղի են ունեցել Ռայթ եղբայրների առաջին պաշտոնական ցուցադրական թռիչքները։ Թռիչքները մեծ հետաքրքրություն են առաջացրել ինչպես մասնագետների, այնպես էլ բնակչության լայն զանգվածների շրջանում և հիմք հանդիսացել Եվրոպայում Ռայթ եղբայրների հաջողությունների սկսման համար։


== Քույր քաղաքներ ==

 Պադերբորն, Գերմանիա (1967)
 Բոլթոն, Մեծ Բրիտանիա (1974)
 Կինտանար դե լա Օրդեն, Իսպանիա (1980)
 Դոնի Ռոստով, Ռուսաստան (1981)
 Հաուզա, Արևմտյան Սահարա (1982)
 Վոլոս, Հունաստան (1983)
 Սուձուկա, Ճապոնիա (1990)
 Սյանյան, Չինաստան (2001)


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Քաղաքի պաշտոնական կայք էջը(ֆր.)
Զբոսաշրջային գրասենյակի պաշտոնական կայք էջ(ֆր.)(անգլ.)
Լե Մանի տեսարժան վայրերի համառոտ նկարագիրը(ռուս.)
Պիոցո

Պիոցո (իտալերեն՝ Piozzo), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 1009 մարդ (2008 թվականի տվյալներով)։ Բնակչության խտությունը՝ 72 մարդ/կմ²։ Տարածքը՝ 14 կմ²։ Փոստային ինդեքս՝ 12060։ Հեռախոսային կոդ՝ 0173։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս` 0173 795101
Էլեկտրոնային փոստ` piozzo@reteunitaria.piemonte.it
Պաշտոնական կայք` http://www.piozzo.com


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ալբանչես

Ալբանչես (իսպ.՝ Albánchez), քաղաք և մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Վալիե դել Ալիմանսորա շրջանում։ Տարածքը կազմում է 35 կմ2։ Բնակչությունը` 814 մարդ (2010 թվականի տվյալներով)։ Պրովինցիայի վարչական կենտրոնից գտնվում է 80 կմ հեռավորության վրա։


== Ժողովրդագրություն ==


== Արտաքին հղումներ ==
Albánchez Archived 2007-09-29 at the Wayback Machine.
Albánchez Archived 2007-09-26 at the Wayback Machine.
Albanchelera de Producciones Archived 2010-04-10 at the Wayback Machine.